**Molėtų rajono savivaldybės taryba**

**SPRENDIMAS**

**DĖL Molėtų rajono SAVIVALDYBĖS NEKILNOJAMOJO TURTO NURAŠYMO, IŠARDYMO ir likvidavimo**

2015 m. gruodžio 17 d. Nr. B1-275

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 9.4, 13.1.1 papunkčiais, Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 8.1, 9.4, 12.1.1 papunkčiais, atsižvelgdama į Molėtų r. Inturkės pagrindinės mokyklos direktorės 2015 m. gruodžio 4 d. įsakymą Nr. V-58 „Dėl Molėtų rajono savivaldybės turto pripažinimo nereikalingu Molėtų r. Inturkės pagrindinės mokyklos veiklai“.

Molėtų rajono savivaldybės taryba nusprendžia:

1. Nurašyti pripažintą netinkamu (negalimu) naudoti Molėtų rajono savivaldybei nuosavybės teise priklausantį ir šiuo metu Molėtų r. Inturkės pagrindinės mokyklos patikėjimo teise valdomą ir veiklai nenaudojamą dėl fizinio ir funkcinio nusidėvėjimo 127,56 kv. m bendrabučio pastatą, pažymėtą plane – 3N1m, unikalus Nr. 62/954-0054-03-0, adresu: Molėtų r. sav., Inturkės sen., Inturkės k.

2. Pavesti Molėtų r. Inturkės pagrindinės mokyklos direktorei išardyti ir likviduoti šio sprendimo 1 punkte nurodytą turtą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys